
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριβ. 3578/921 (1) 

Διατίμηση Οινοπνεύματος. 

• Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


* ι ι 

1. Τις διατάξεις των παραγράφων 1, 2, 3, 4, και 6 του άρθρου 12 
των νόμων «περί φορολογίας του οινοπνεύματος» όπως έχουν τροποποι¬ 
ηθεί και συμπληρωθεί με το άρθρο 5 του Ν. 2776/1954 «περί τροπο- 
ποιήσεως και συμπληρώσεως νόμων αρμοδιότητας του Γενικού Χη¬ 
μείου του Κράτους» με την παράγραφο 3 του άρθρου 7 του Ν.Δ. 2633/ 
1953 «περί τροποποιήσεως και συμπληρώσεως του Κώδικα των νόμων 
«περί φορολογίας του οινοπνεύματος» και ετέρων νόμων αρμοδιότητας 
του Γενικού Χημείου του Κράτους», με την παράγραφο 2 του άρθρου 3 
του Ν.Δ. 541/1941 περί τροίίοποιήσεως και συμπληρώσεως διατά¬ 
ξεων τινων του Κώδικα των νόμων «περί φορολογίας του οινοπνεύμα¬ 
τος» και με την παράγραφο ί του άρθρου 3 του Ν.Δ. 2401/1953 «περί 
τροποποιήσεως και συμπληρώσεως του Κώδικα των νόμων περί φορο¬ 
λογίας του οινοπνεύματος» και ετέρων νόμων αρμοδιότητας του Γενι¬ 
κού Χημείου του Κράτους. 

2. Τις διατάξεις της παραγράφου 13 του άρθρου 15 του Κώδικα των 
νόμων «περί φορολογίας του οινοπνεύματος», όπως έχει τροποποιηθεί 
και συμπληρωθεί με την παράγραφο 1 του άρθρου 6 του Ν.Δ. 541/ 
1941 και όπως έχει αντικατασταθεί με την παράγραφο 13 του άρθρου 
2 του Α.Ν. 434/1945 «περί τροποποιήσεως και συμπληρώσεως ενίων 
διατάξεων νόμων αρμοδιότητας του Γενικιού Χημείου του Κρά¬ 
τους». 

3. Τις διατάξεις της αποφάσεως 19546/3691/29.9.86 των 
Υπουργών Οικονομικών και Εμπορίου «Καθορισμός τιμής σταφιδοκάρ¬ 
που Α.Σ.Ο. που προορίζεται για την παραγωγή οινοπνεύματος». 

4. Τις διατάξεις του Ν. 1642/86. 

5. Γα 154/16.2.88 και 156/2.3.88“έγγραφα του Συνδέσμου Βιο- 
μηχάνων Οινοπνεύματος. 

6. Την 960/88 απόφαση της Επιτροπής Τιμών και Εισοδημά¬ 
των. 

7. Την Υ1362α/5.10.87 απόφαση του Πρωθυπουργού (ΦΕΚ 
535/Β/87), αποφασίζουμε: 


1. Καθορίζουμε τη βιομηχανική τιμή και τις τιμές πωλήσεως του κα¬ 
θαρού και μετουσιωμένου (φωτιστικού) οινοπνεύματος καθώς και της 
απόλυτης αλκοόλης: 

α. Διατίμηση καθαρού οινοπνεύματος. 

Για το καθαρό οινόπνευμα που παράγεται από σταφίδα Α.Σ.Ο., μέ- 
λασσα, σύκα και τις υπόλοιπες πρώτες ύλες που επιτρέπονται για την 
παραγωγή του και για όλα τα οινοπνευματοποιία Β’ κατηγορίας. 

Οι πιο κάτω αναφερόμενες τιμές δεν περιλαμβάνουν το φόρο προστι¬ 
θέμενης αξίας και επομένως στις αναγραφόμενες θα υπολογίζεται ο 
Φ.Π.Α. επιπλέον. 

(1) Τιμή χονδρικής πωλήσεως του αφορολόγητου καθαρού οινοπνεύ¬ 
ματος, δραχμές 190,00 για κάθε χιλιόγραμμο άνυδρο οιν/τος. 

(2) Τιμή χονδρικής πωλήσεως του καθαρού φορολογημένου οινο¬ 
πνεύματος, εκτός από τον ειδικό φόρο κατανάλωσης. 

- Για κάθε χιλιόγραμμο άνυδρον 308,90 δραχμές 

- Για κάθε χιλιόγραμμο ένυδρον 95° 285,60 δραχμές 

(3) Τιμή χονδρικής πωλήσεως του καθαρού οινοπνεύματος μαζί με 
τον ειδικό φόρο κατανάλωσης. 

- Για κάθε χιλιόγραμμο άνυδρου 339,80 δραχμές 

- Για κάθε χιλιόγραμμο ένυδρου 95° 314,20 δραχμές 

Ο ειδικός φόρος κατανάλωσης που περιλαμβάνεται στις τιμές της πε- 
ριπτώσεως αυτής είναι: 

- Για κάθε χιλιόγραμμο άνυδρου 30,90 δραχμές 

- Για κάθε χιλιόγραμμο ένυδρου 95° 28,60 δραχμές 

(4) Τιμή λιανική πωλήσεως του καθαρού φορολογημένου οιν/τος. 
Για τους ποτοποιούς και φαρμακοποιούς που σύμφωνα με τις ισχύου- 

σες διατάξεις του Κώδικα των νόμων «περί φορολογίας του οινοπνεύμα¬ 
τος», ενεργούν τη λιανική πώληση του καθαρού οινοπνεύματος, ανα¬ 
γνωρίζεται ποσοστό δέκα στα εκατό (10%) που υπολογίζεται στην τιμή 
χωρίς Φ.Π.Α. πάνω στα τιμολόγια χονδρικής πωλήσεως του οινοπνεύ¬ 
ματος αυτού, των οινοπνευματοποιιών Β' κατηγορίας ή των αποθηκών 
αποταμιεύσεώς τους. 

β. Διατίμηση απόλυτης αλκοόλης. 

(1) Τιμή χονδρικής πωλήσεως της φορολογημένης απόλυτης αλκο¬ 
όλης που προορίζεται για βιομηχανικές ή βιοτεχνικές χρήσεις δραχμές 
461,50 για κάθε χιλιόγραμμο οινοπνευματικού βαθμού τουλάνιστο 
99,3° Ο.Ε. 

(2) Η τιμή των δραχμών 461,50 για κάθε χιλιόγραμμο απόλυτης 

αλκοόλης, είναι ενιαία και ισχύει για ολόκληρη τη χώρα, περιλαμβάνει 
δε όλα τα έξοδα διακινήσεως για τη διάθεση της απόλυτης αλκοόλης 
στην κατανάλωση, δηλαδή το κόστος παραγωγής, φόρους και δικαιώ¬ 
ματα που έχουν καταβληθεί, μεταφορικές δαπάνες, έξοδα πωλήσεως, 
προμήθεια αντιπροσώπων και κάθε άλλη δαπάνη, καθώς και το κέρδος 
εκτός από το Φ.Π.Α. 1 

(3) Ως χονδρική πώληση θεωρείται η πώληση της απόλυτης αλκο¬ 
όλης σε ποσότητα πενήντα (50) χιλιογράμμων τουλάχιστον. 

(4) Από τη διατίμηση εξαιρείται η χημικώς καθαρή απόλυτη αλκο¬ 
όλη (ΡΚΟ ΑΝΑΕΥ8Ι) που προορίζεται για εργαστηριακή χρήση εφόσον 

είναι εμφιαλωμένη σε φιάλες χωρητικότητας μέχρι και πέντε (5) λί¬ 
τρων. 

γ. Διατίμηση μετουσιωμένου (φωτιστικού) οινοπνεύματος. 

Για το μετουσιωμένο (φωτιστικό) οινόπνευμα που προσφέρεται χύμα 
σε όσους δικαιούνται να το αγοράσουν, σύμφωνα με τις διατάξεις της 
αποφάσεώς μας 8051/1917/10.5.1975 «περί διαθέσεως εμφιαλω¬ 
μένου μετουσιωμένου (φωτιστικού) οινοπνεύματος» (ΦΕΚ 580/75 
τ.Β’), ορίζεται για όλα τα οινοπνευματοποιία Β' κατηγορίας και τα νε- 
φτοποιεία, τιμή χονδρικής πωλήσεώς του, δραχμές 158,60 για κάθε 
χιλιόγραμμο ένυδρου οινοπνευματικού βαθμού τουλάχιστο 93° Ο.Ε. 
και με παράδοση στα εργαστήρια παραγωγής του. Στην τιμή αυτή δεν 
περιλαμβάνεται ο Φ.Π.Α., που θα προστεθεί στην τιμή αυτή. 

δ. Διατίμηση καθαρού οινοπνεύματος που προορίζεται για ειδικές με¬ 
τουσιώσεις. 

Η τιμή του καθαρού αφορολόγητου οινοπνεύματος που προορίζεται 
για ειδικές μετουσιώσεις, ορίζεται σε δραχμές 190,00 για κάθε χιλιό¬ 
γραμμο άνυδρου. 

ε. Διατίμηση στεμφυλοπνεύματος. 

Η τιμή στην οποία έχουν υποχρέωση οι οινοπνευματοποιοί Β' κατη¬ 
γορίας να αγοράζουν το στεμφυλόπνευμα (σούμα) που τους παραδίνουν 
οι ετήσιοι και διήμεροι οινοπνευματοποιοί Α' κατηγορίας, ορίζεται σύμ¬ 
φωνα με τις διατάξεις της παραγράφου 2 του άρθρου 9 του Κώδικα των 
νόμων «περί φορολογίας του οινοπνεύματος», όπως έχουν τροποποιηθεί 
με τις διατάξεις του Ν.Δ. 2401/1953, σε δραχμές 98, 90 για κάθε χι¬ 
λιόγραμμο άνυδρου οινοπνεύματος, που παραδίνεται στα οινοπνευματο¬ 
ποιία Β' κατηγορίας. 

Ο Φ.Π.Α., για την αγορά του στεμφυλοπνεύματος, βαρύνει τους οι» 
νοπνευματοποιούς Β' κατηγορίας. 

στ. Διατίμηση εμφιαλωμένου καθαρού οινοπνεύματος. 

Για το καθαρό οινόπνευμα οινοπνευματικού βαθμού τουλάχιστο 95 0 
Ο.Ε., που προσφέρεται στην κατανάλωση εμφιαλωμένο, σύμφωνα με 
τις αποφάσεις μας 64630/11505/70 (ΦΕΚ 864/1970 - τεύχος Β') 
και 27723/4419/1972 από οποιαδήποτε ύλη και αν παραχθεί, ορίζο¬ 
νται τιμές διαθέσεώς του, ως εξής: 

(1) Χονδρική πώληση από τους εμφιαλωτές σε χονδρεμπόρους ή σε 
άλλους επαγγελματίες που ενεργούν λιανική πώληση του καθαρού οινο¬ 
πνεύματος εμφιαλωμένου, για κάθε φιάλη: 

- των 100 γραμμαρίων 42,10 δραχμές 

- των 200 γραμμαρίων 81,50 δραχμές 

- των 350 γραμμαρίων 133,10 δραχμές 

- των 500 γραμμαρίων 184,00 δραχμές. 

(2) Τιμές χονδρικής πωλήσεως από χονδρεμπόρους σε επαγγελμα¬ 
τίες λιανικής πωλήσεως,. για κάθε φιάλη. 

- των 100 γραμμαρίων 43,60 δραχμές 

- των 200 γραμμαρίων 84,30 δραχμές 

- των 350 γραμμαρίων 137,80 δραχμές 

- των 500 γραμμαρίων 190,50 δραχμές 

(3) Οι ανωτέρω τιμές (1) και (2) χονδρικής πωλήσεως ισχύουν εφό¬ 
σον γίνεται πώληση τουλάχιστον 48 φιαλών των 100 γραμμαρίων ή 10 
φιαλών των 500 γραμμαρίων. 

(4) Οι ανωτέρω τιμές (1) και (2) προσαυξάνονται μόνο με τοΜ>.Π.Α. 
που βαρύνει τους αγοραστές. 

(5) Λιανική πώληση από τους επαγγελματίες εμφιαλωτές για κάθε 
φιάλη. Οι πιο κάτω τιμές των (5) και (6) περιλαμβάνουν και το Φ.Π.Α. 
που είναι ίσος με τα 16/116 αυτών των τιμών: 

- των 100 γραμμαρίων 52,80 δραχμές 

- των 200 γραμμαρίων 102,10 δραχμές 

- των 350 γραμμαρίων 166,70 δραχμές 

- των 500 γραμμαρίων 230,50 δραχμές 

(6) Λιανική πώληση από επαγγελματίες κάθε είδους που δεν είναι 
εμφιαλωτές. 

- των 100 γραμμαρίων 54,60 δραχμές 

- των 200 γραμμαρίων 105,60 δραχμές 

- των 350 γραμμαρίων 172,60 δραχμές 

- των 500 γραμμαρίων 238,60 δραχμές 

(7) Οι ως άνω τιμές λιανικής πωλήσεως (5) και (6) του καθαρού οι¬ 
νοπνεύματος εμφιαλωμένου περιλαμβάνουν κάθε δαπάνη του λιανοπω¬ 
λητή δηλαδή τιμή χονδρικής πωλήσεως, Φ.Π.Α., πάνω στην τιμή λια¬ 
νικής πωλήσεως, μεταφορικά έξοδα μέχρι του καταστήματος, καθώς 
και το κέρδος του λιανοπωλητή. 

(8) Για τη διάθεση του εμφιαλωμένου καθαρού οινοπνεύματος έχουν 
ισχύ εκτός από τις διατάξεις της αποφάσεώς μας αυτής και οι διατάξεις 


των αποφάσεών μας 64360/11505/1970 (ΦΕΚ 864/1970 - τεύχος 
Β') και 27723/4419/1972. 

ζ. Διατίμηση εμφιαλωμένου μετουσιωμένου (φωτιστικού) οινοπνεύ¬ 
ματος. 

Για το εμφιαλωμένο μετουσιωμένο (φωτιστικό) οινόπνευμα, οινο- 
πνευματικού βαθμού τουλάχιστο 93 0 Ο.Ε., που προσφέρεται στην κα¬ 
τανάλωση σύμφωνα με τις διατάξεις της αποφάσεώς μας 8051/1917/ 
10.5.1975 (ΦΕΚ 580/1975 - τεύχος Β') από οποιαδήποτε ύλη και αν 
παράγεται αυτό, ορίζονται τιμές διαθέσεώς του, ως εξής: 

(1) Τιμή χονδρικής πωλήσεως από τους εμφιαλωτές στους χονδρε¬ 
μπόρους ή τους επαγγελματίες λιανικής πωλήσεως, για κάθε φιάλη: 

- των 200 γραμμαρίων 47,50 δραχμές 

- των 350 γραμμαρίων 73,20 δραχμές 

- των 500 γραμμαρίων 98,90 δραχμές 

- των 1000 γραμμαρίων 192,40 δραχμές 

Οι ανωτέρω τιμές χονδρικής πωλήσεως ισχύουν εφόσον γίνει πώ¬ 
ληση τουλάχιστο 24 φιαλών των 200 γραμμαρίων ή 16 φιαλών των 
350 γραμμαρίων ή 12 φιαλών των 500 ή 1000 γραμμαρίων. 

Οι ανωτέρω τιμές προσαυξάνονται με το Φ.Π.Α., που βαρύνει τους 
αγοραστές. 

(2) Τιμή χονδρικής πωλήσεως από τους χονδρεμπόρους σε επαγγελ¬ 
ματίες λιανικής πωλήσεως, για κάθε φιάλη: 

- των 200 γραμμαρίων 49,20 δραχμές 

- των 350 γραμμαρίων 75,90 δραχμές 

- των 500 γραμμαρίων 102,50 δραχμές 

- των 1000 γραμμαρίων 199,50 δραχμές 

Οι ως άνω τιμές χονδρικής πωλήσεως ισχύουν εφόσον γίνει πώληση 
τουλάχιστο 24 φιαλών των 200 γραμμαρίων ή 16 φιαλών των 350 
γραμμαρίων ή 12 φιαλών των 500 ή 1000 γραμμαρίων. 

Οι ανωτέρω τιμές προσαυξάνονται: 

- Με τις πραγματικές δαπάνες μεταφοράς του οινοπνεύματος από το 
κατάστημα του εμφιαλωτή στο κατάστημα του χονδρεμπόρου. 

- Με το Φ.Π.Α., που βαρύνει τον αγοραστή. 

(3) Τιμή λιανικής πωλήσεως για κάθε φιάλη: 

Οι πιο κάτω τιμές περιλαμβάνουν και το Φ.Π.Α., που είναι ίσος με τα 
16/116 αυτών των τιμών: 

- των 200 γραμμαρίων 61,60 δραχμές 

- των 350 γραμμαρίων 95,10 δραχμές 

- των 500 γραμμαρίων 128,40 δραχμές 

- των 1000 γραμμαρίων 250,00 δραχμές 

Οι ανωτέρω τιμές λιανικής πωλήσεως, περιλαμβάνουν την τιμή χον¬ 
δρικής πωλήσεως, το Φ.Π.Α., το κέρδος του λιανοπωλητή και τις τυχόν 
μεταφορικές δαπάνες στην περίπτωση μεαολαβήσεως χονδρεμπόρου 
μέχρι το κατάστημά του. 

Οι ως άνω τιμές λιανικής πωλήσεως προσαυξάνονται με τις πραγμα¬ 
τικές δαπάνες, δαπάνες μεταφοράς του φωτιστικού οινοπνεύματος στο 
κατάστημα του λιανοπωλητή από κατάστημα χονδρεμπόρου που βρί¬ 
σκεται στην ίδια πόλη ή σε πλησιέστερη πόλη από το κατάστημα αυτό. 

2. Διαφορές στις τιμές παραγωγής οινοπνεύματος που θα καταβλη¬ 
θούν στο ΕΤΕΕΦΟ: 

α. Οι διαφορές που θα προκύπτουν μεταξύ της τιμής παραγωγής του . 
οινοπνεύματος από άλλες, φτηνότερες από τη σταφίδα Α.Σ.Ο, πρώτες 
ύλες και που πρέπει να καταβληθούν στο ΕΤΕΕΦΟ, σύμφωνα με τις 
διατάξεις του άρθρου 12 παράγραφος 6 του Κώδικα των νόμων «περί 
φορολογίας του οινοπνεύματος», όπως έχουν τροποποιηθεί με τις διατά¬ 
ξεις του άρθρου 3 παράγραφος 1 του Ν.Δ. 2401/1953, βρίσκονται με 
την εφαρμογή των εξής τύπων: 

(1) Για το οινόπνευμα από σταφίδα ελεύθερου εμπορίου, σύκα ή μέ- 
λασσα. 

Διαφορά υπέρ ΕΤΕΕΦΟ 161,38743 - (Χ+75,50578). 

(2) Για το οινόπνευμα από οίνους ή επαναπόσταξη ημικαθαρού οινο¬ 
πνεύματος. 

Διαφορά υπέρ ΕΤΕΕΦΟ 161,77977 - (Α+66,42370). . 

Όπου: 

161,38743 — Παριστά σε δραχμές το βιομηχανικό κόστος παραγω¬ 
γής 1 χιλιογράμμου οινοπνεύματος από σταφίδα 
ΑΣΟ και το οποίο κόστος περιλαμβάνει την αξία της 
πρώτης ύλης, τις απομειώσεις μεταφοράς και αποθη- 
κεύσεως και τα έξοδα βιομηχανοποιήσεως. 

X = Παριστά σε δραχμές την αξία της πρώτης ύλης που γ. Οι οινοπνευματοποιοί Β' κατηγορίας, έχουν την υποχρέωση μέσα 


χρειάζεται για την παραγωγή 1 χιλιόγραμμου άνυ- 
δρου οινοπνεύματος από σταφίδα ελεύθερου εμπο¬ 
ρίου, σύκα ή μέλασσα και η οποία αξία περιλαμβάνει 
την τιμή αγοράς της πρώτης ύλης, τις μεταφορικές 
δαπάνες, τις απομειώσεις μεταφοράς και αποθηκεύ- 
σεως και τ|| φύρα αποστάξεως. 

Στην αξία αυτή δεν περιλαμβάνονται οι τόκοι. 
75,50578 = Παριστά σε δραχμές τα έξοδα βιομηχανοποιήσεως 
για την παραγωγή 1 χιλιογράμμου άνυδρου οινο¬ 
πνεύματος από σταφίδα, σύκα ή μέλασσα και στα 
οποία έξοδα δεν περιλαμβάνονται οι αποσβέσεις. 
161,77977 = Παριστά σε δραχμές το βιομηχανικό κόστος παραγω¬ 
γής οινοπνεύματος προερχόμενο από οίνους ή ημικα- 
θαρό οινόπνευμα και το οποίο κόστος έχει διαμορφω¬ 
θεί κατά τρόπο ώστε η τελική· τιμή διαθέσεως του 
αφορολόγητου οινοπνεύματος από τις πρώτες ύλες 
αυτές, να εξομοιώνεται με την τιμή διαθέσεως του 
αφορολόγητου οινοπνεύματος από σταφίδα Α.Σ.Ο. 

Α = Παριστά σε δραχμές την αξία της πρώτης ύλης (κό¬ 

στος) που χρειάζεται για την παραγωγή 1 χιλιογράμ- 
μου άνυδρου οινοπνεύματος προερχόμενο από ή οί¬ 
νους ή ημικαθαρό οινόπνευμα και η οποία αξία περι¬ 
λαμβάνει την τιμή αγοράς της πρώτης ύλης, τις με¬ 
ταφορικές δαπάνες και τις απομειώσεις (φύρες) μετα¬ 
φοράς, αποθηκεύσεως και αποστάξεως. 

Στην αξία δεν περιλαμβάνονται οι τόκοι. 

66,42370 = Παριστά σε δραχμές τα έξοδα βιομηχανοποιήσεως, 
που χρειάζονται για την παραγωγή 1 χιλιογράμμου 
άνυδρου οινοπνεύματος από στεμφυλόπνευμα ή οίνου 
ή ημικαθαρό οινόπνευμα και στα οποία έξοδα δεν συ- 
μπεριλαμβάνονται οι αποσβέσεις. 

β. Τρυγία 

Κατά τη σύνταξη του κοστολογίου, για τον καθορισμό της βιομηχα¬ 
νικής τιμής του αφορολόγητου οινοπνεύματος από σταφίδά Α.Σ.Ο., δεν 
έχει υπολογισθεί η ελάττωση του κόστους παραγωγής από την αξία της 
τρυγίας. Αντί της αποχύσεως, με τα σημερινά δεδομένα, κρίνεται σκό¬ 
πιμη η αξιοποίηση του υποπροϊόντος αυτού, η επεξεργασία του οποίου 
απαιτεί πρόσθετα έξοδα. Επομένως οι οινοπνευματοποιοί Β' κατηγορίας 
μπορούν να επεξεργάζονται και να διαθέτουν ελεύθερα την τρυγία και τα 
υποπροϊόντα αυτής. 

γ. Απομειώσεις μεταφοράς και αποθηκεύσεως μέλασσας. 

Με την απαραίτητη προϋπόθεση πραγματοποιήσεώς της για τη μέ¬ 
λασσα αναγνωρίζεται κατ’ ανώτατο όριο: > 

- Απομείωση μεταφοράς ποσοστό 0,25% 

- Απομείωση αποθηκεύσεως ποσοστό 0,25% 

δ. Για τις πρώτες ύλες και το κάθε είδους οινόπνευμα που θα καταμε¬ 
τρηθεί κατά την έναρξη ισχύος της παρούσας απόφασης οι άλλες τυχόν 
διαφορές που θα καταβληθούν στο ΕΤΕΕΦΟ θα οριστούν με νεότερη 
απόφασή μας. 

3. Επιβάρυνση της τιμής διαθέσεως του καθαρού οινοπνεύματος και 
της απόλυτης αλκοόλης, στην εγχώρια κατανάλωση για κάλυψη της 
διαφοράς μεταξύ της διαμορφούμενης τιμής παραγωγής και της μειω¬ 
μένης τιμής διαθέσεως του φωτιστικού οινοπνεύματος. 

α. Οι οινοπνευματοποιοί Β' κατηγορίας που διαθέτουν καθαρό οινό¬ 
πνευμα ή απόλυτη αλκοόλη για τις ανάγκες της εγχώριας καταναλώ- 
σεως έχουν υποχρέωση να καταβάλλουν στο ΕΤΕΕΦΟ οκτώ (8) δραχ¬ 
μές για κάθε χιλιόγραμμο οινοπνεύματος 95° ή απόλυτης αλκοόλης 
για να καλυφθεί η διαφορά μεταξύ της πραγματικά διαμορφούμενης τι¬ 
μής παραγωγής και της μειωμένης τιμής διαθέσεως του φωτιστικού οι¬ 
νοπνεύματος. 

β. Την ίδια υποχρέωση καταβολής στο ΕΤΕΕΦΟ των 8,00 δραχ¬ 
μών για κάθε χιλιόγραμμο οινοπνεύματος 95 0 ή απόλυτης αλκοόλης 
έχουν και οι οινοποιοί, οι ποτοποιοί και οι επαγγελματίες γενικά, που 
έχουν παραλάβει οινόπνευμα αφορολόγητο με σκοπό να παρασκευάσουν 
προϊόντα για εξαγωγή στο εξωτερικό και τα οποία προϊόντα για διάφο¬ 
ρους λόγους, δεν μπόρεσαν να εξαχθούν και θα διατεθούν στην εγχώρια 
κατανάλωση. 

Η καταβολή της επιβαρύνσεως ενεργείται πριν από τη διάθεση των 
προϊόντων και σύγχρονα με την καταβολή των φόρων και δικαιωμάτων 
βάσει σημειώματος της αρμόδιας Υπηρεσίας του Γ.Χ.Κ. 


σε προθεσμία δέκα (10) ημερών από τη λήξη κάθε μήνα, να υποβάλουν 
στην Υπηρεσία του Γενικού Χημείου του Κράτους, που τους εποπτεύει, 
υπεύθυνη δήλωση που θα συνταχθεί σύμφωνα με τις διατάξεις του Ν.Δ. 
105/1969, στην οποία θα δηλώνουν χωριστά σε χιλιόγραμμα ένυδρου 
95 °Ο.Ε. το καθαρό οινόπνευμα και σε χιλιόγραμμα την απόλυτη αλκο¬ 
όλη που έχει διατεθεί από τα εργοστάσια ή τις αποθήκες αποταμιεύσεώς 
τους στον προηγούμενο μήνα. 

Βάσει της δηλώσεως των οινοπνευματοποιιών, η αρμόδια εποπτεύ- 
ουσα Υπηρεσία του Γενικού Χημείου του Κράτους, θα εκδίδει το σημεί¬ 
ωμα για την καταβολή της επιβαρύνσεως μέσα σε προθεσμία δέκα (10) 
ημερών από την ημερομηνία υποβολής της δηλώσεως αυτής και για το 
σύνολο της ποσότητας του καθαρού οινοπνεύματος και. της απόλυτης 
αλκοόλης, που έχει διατεθεί από τους οινοπνευματοποιούς στον προη¬ 
γούμενο μήνα. > 

Την υπεύθυνη δήλωση μαζί με το αποδεικτικό της καταβολής της 
επιβαρύνσεως, θα στέλνουν οι αρμόδιες υπηρεσίες στη Διεύθυνση Παρα¬ 
γωγής καί Διακίνησης Οινοπνεύματος του Γ ενικού Χημείου του Κρά¬ 
τους για το σχετικό έλεγχο και την προώθηση έπειτα όλων των σχετι¬ 
κών στο ΕΤΕΕΦΟ. 

δ. Στην περίπτωση που η επιβάρυνση στο καθαρό οινόπνευμα ή την 
απόλυτη αλκοόλη, ή η διαφορά από το συμψηφισμό που περιγράφεται 
στην παράγραφο 4 της αποφάσεώς μας αυτής, θα κατατεθεί στην Τρά¬ 
πεζα της Ελλάδος, η επιβάρυνση για κάθε χιλιόγραμμο καθαρού οινο¬ 
πνεύματος 95°Ο.Ε. ή απόλυτης αλκοόλης, ή η διαφορά από το συμψη¬ 
φισμό περιλαμβάνουν και το χαρτόσημο που θα καταβληθεί, σύμφωνα 
με τις διατάξεις του Ν. 12/1975, κατά συνέπεια η επιβάρυνση για κάθε 
' χιλιόγραμμο, θα διαφοροποιηθεί ως εξής: 

Επιβάρυνση που θα καταβληθεί στο ΕΤΕΕΦΟ δραχμές 7,8125 
Χαρτόσημο δραχμές 0,1875 

4. Διαφορά μεταξύ της διαμορφούμενης πραγματικής τιμής παρα¬ 
γωγής και της μειωμένης τιμής διαθέσεως του φωτιστικού οινοπνεύμα¬ 
τος. 

α. Οι Οινοπνευματοποιοί Β'κατηγορίας για κάθε ποσότητα φωτιστίτ 
κού οινοπνεύματος που διαθέτουν στην κατανάλωση, έχουν το δικαίωμα 
να εισπράξουν από το ΕΤΕΕΦΟ ποσό δραχμών 15,00 για κάθε χιλιό¬ 
γραμμο φωτιστικού οινοπνεύματος 93 ° για την κάλυψη της διαφοράς 
που προκύπτει μεταξύ της πραγματικά διαμορφούμενης τιμής παραγω¬ 
γής και διαθέσεως του οινοπνεύματος αυτού, βάσει του ισχύοντος κο¬ 
στολογίου, των δραχμών 173,60 και της μειωμένης τιμής διαθέσεως 
αυτών των δραχμών 158,60 (παρ. 1γ). 

β. Απαραίτητη προϋπόθεση για να έχουν το δικαίωμα οι οινοπνευμα- 
τοποιοί Β' κατηγορίας να εισπράξουν από το ΕΤΕΕΦΟ τη διαφορά των 
δραχμών για κάθε χιλιόγραμμο φωτιστικού οινοπνεύματος 93° είναι, 
ότι πρέπει να διαθέτουν στην κατανάλωση, υπολογιζόμενα σε χιλιό- 
^ γραμμα ένυδρου καθαρό οινόπνευμα σε ποσοστό τουλάχιστο 72% και 
φωτιστικό οινόπνευμα σε ποσοστό μέχρι 28%, δηλαδή για κάθε χιλιό¬ 
γραμμο φωτιστικού οινοπνεύματος 93 ° πρέπει να διαθέτουν τουλάχι¬ 
στο 2,5714 χιλιόγραμμα καθαρού οινοπνεύματος 95°Ο.Ε. 

Η ως άνω αναλογία (72 και 28%) αφορά τη διάθεση έτους, δηλαδή 
από 1ης Ιανουάριου μέχρι και την 31 Δεκεμβρίου και υπό την απαραί¬ 
τητη προϋπόθεση ότι για την περίοδο ενός (1) μήνα, αναλογία διαθέ¬ 
σεως του φωτιστικού δεν θα υπερβαίνει το 35% επί του συνόλου της 
διαθέσεως στο μήνα αυτό του καθαρού και του φωτιστικού οινοπνεύμα¬ 
τος που θα υπολογίζονται σε χιλιόγραμμα ένυδρου 95 ° και 93 ° αντί¬ 
στοιχα. 

γ. Σε περίπτωση που οι οινοπνευματοποιοί Β' κατηγορίας κατά το 
χρονικό διάστημα από 1 Ιανουάριου μέχρι 31 Δεκεμβρίου, διαθέσουν 
φωτιστικό οινόπνευμα πάνω από το δικαιούμενο ποσοστό 28%, για το 
επιπλέον ποσό οινοπνεύματος δεν δικαιούνται να εισπράξουν τη διαφορά 
των 15,00 δρχ. για κάθε χιλιόγραμμο φωτιστικού οινοπνεύματος 93°, 
τυχόν δε εις βάρος τους διαφορές θα πρέπει να καταβάλουν στο 
ΕΤΕΕΦΟ μέσα σε προθεσμία είκοσι (20) ημερών από τη λήξη του 
έτους. Μέσα στο πρώτο δεκαήμερο κάθε έτους, οι οινοπνευματοποιοί Β' 
κατηγορίας έχουν την υποχρέωση να υποβάλλουν στην εποπτεύουσα 
αυτούς υπηρεσία του ΓΧΚ εκκαθαριστική κατάσταση σε πέντε (5) αντί¬ 
τυπα, στην οποία φαίνονται τα συνολικά ποσά καθαρού οινοπνεύματος 
95°, απόλυτης αλκοόλης και φωτιστικού οινοπνεύματος 93 ° που έχουν 
διαθέσει στον προηγούμενο χρόνο καθώς και την προκύπτουσα διάφορά 
την οποία μπορούν να καλύψουν σύμφωνα με τις διατάξεις του εδαφίου δ 
της παρούσας παραγράφου.. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1 'ια την εκκαθαριστική κατάσταση θα χρησιμοποιηθεί το ίδιο έντυπο 
που περιγράφεται στην παράγραφο 5 της παρούσοις. 

Σε περίπτωση που θα προκύπτει διαφορά για καταβολή στο 
ΕΤΕΕΦΟ η αρμόδια υπηρεσία συντάσσει σημείωμα για την καταβολή 
της διαφοράς αυτής από τον υπόχρεο οινοπνευματοποιό. 

Τέσσερα (4) αντίτυπα της καταστάσεως και τυχόν δικαιολογητικά 
της καταβολής θα υποβάλλονται στη Δ/νση Παραγωγής και Διακίνη¬ 
σης Οινοπνεύματος του Γ.Χ.Κ. για τον έλεγχο και τις περαιτέρω ενέρ¬ 
γειες. 

Για την εφαρμογή των διατάξεων του παρόντος εδαφίου, οι κατά 
αποθήκες αποταμιεύσεως των εργοστασίων, θεωρούνται αναπόσπαστα 
τμήματα αυτών και η διάθεσή τους υπολογίζεται στην εκκαθάριση. 

Η τυχόν μη συμμόρφωση των οινοπνευματοποιιών στις ως άνω δια¬ 
τάξεις, συνεπάγεται τις κυρώσεις παραβάσεως του άρθρου 15 παρά¬ 
γραφος 13 του Κώδικα των νόμων «περί φορολογίας του οινοπνεύμα¬ 
τος». 

δ. Οι οινοπνευματοποιοί Β’ κατηγορίας θα μπορούν να εισπράξουν 
από το ΕΤΕΕΦΟ τη διαφορά των 15,00 δραχμών για κάθε χιλιό¬ 
γραμμο φωτιστικού οινοπνεύματος 93 ° που θα διαθέσουν στην κατανά¬ 
λωση πέρα από το ποσοστό 28% (εδάφιο γ) εφόσον μαζί με τα άλλα δι- 
καιολογητικά της εκκαθαριστικής καταστάσεως, καταθέσουν υπεύθυνη 
δήλωση άλλου οινοπνευματοποιού Β' κατηγορίας, που θα συνταχθεί 
σύμφωνα με τις διατάξεις του Ν.Δ. 105/1969 και με την οποία δή¬ 
λωση ο άλλος οινοπνευματοποιός που δεν έχει καλύψει το ποσοστό 28% 
θα μεταβιβάζει σ’ αυτούς τη διαφορά που χρειάζεται για να καλυφθεί 
αυτό που διάθεσαν πάνω από 28% οι πρώτοι οινοπνευματοποιοί. 

Η ίδια διαδικασία μπορεί να γίνει και στην περίπτωση ενός (1) μήνα 
όταν οι οινοπνευματοποιοί έχουν υπερβεί το ποσοστό 35% (εδάφιο γ). 

ε. Από τη συνολική ποσότητα του φωτιστικού οινοπνεύματος που θα 
διαθέτουν οι οινοπνευματοποιοί Β' κατηγορίας κάθε μήνα στην κατανά¬ 
λωση ένα ποσοστό τουλάχιστο 10% έχουν υποχρέωση να το "διαθέτουν 
σε εμφιαλωτές που δεν είναι και οινοπνευματοποιοί Β’ κατηγορίας, εφό¬ 
σον το ζητήσουν οι εμφιαλωτές αυτοί. 

Για την υποχρέωσή τους αυτή οι οινοπνευματοποιοί Β’ κατηγορίας 
θα υποβάλουν στις αρμόδιες υπηρεσίες του Γ.Χ.Κ. που τους εποπτεύουν 
δήλωση, που θα περιλαμβάνει πόσο συνολικά φωτιστικό οινόπνευμα 
(εμφιαλωμένο και χύμα) έχει διατεθεί από αυτούς και πόσο φωτιστικό 
οινόπνευμα στους εμφιαλωτές που δεν είναι οινοπνευματοποιοί Β' κατη¬ 
γορίας. Τη δήλωση αυτή μαζί με τα άλλα δικαιολογητικά του μηνός, θα 
στέλνουν οι αρμόδιες υπηρεσίες στη Δ/νση Παραγωγής και Διακίνησης 
Οινοπνεύματος. 

στ. Οι νεφτοποιοί έχουν επίσης το δικαίωμα να εισπράξουν από το 
ΕΤΕΕΦΟ ποσό δραχμών 13,00 για κάθε χιλιόγραμμο φωτιστικού οι-' 
νοπνεύματος 93 0 που διαθέτουν στην κατανάλωση και για το σύνολο 
της ποσότητας αυτού που διαθέτουν, για να καλύψουν τη, σε βάρος 
τους, διαφορά που προκύπτει μεταξύ της πραγματικά διαμορφούμενης 
τιμής παραγωγής και διαθέσεως γι’ αυτούς, βάσει του ισχύοντος κοστο¬ 
λογίου, των δραχμών 171,60 και της μειωμένης τιμής διαθέσεως του 
οινοπνεύματος αυτού των δραχμών 158,60 (παρ. 1γ). 

. Η απόδοση της οφειλόμενης διαφοράς των 13,00 δρχ. εις τους νε- 
φτοποιούς γίνεται με τη σύνταξη από αυτούς καταστάσεων σε πέντε (5) 
αντίτυπα, που θα υποβάλλονται, μετά τον έλεγχο και τη θεώρησή τους 
από την εποπτεύουσα αρμόδια υπηρεσία του Γ.Κ.Χ. στη Δ/νση Παρα¬ 
γωγής και Διακίνησης Οινοπνεύματος του Γ.Χ.Κ. για τις περαιτέρω 
ενέργειες καταβολής. 

Ο τύπος των καταστάσεων, τα στοιχεία που θα περιέχουν και η· διαδι¬ 
κασία για την υποβολή τους καθορίζονται από το Γ.Χ.Κ. 

5. Συμψηφισμός της επιβαρύνσεως του καθαρού οινοπνεύματος και 
της απόλυτης αλκοόλης με τη διαφορά μεταξύ της διαμορφούμενης 
πραγματικής τιμής παραγωγής και διαθέσεως του φωτιστικού οινο¬ 
πνεύματος και της μειωμένης τιμής διαθέσεως αυτού. 

α. Οι οινοπνευματοποιοί Β’ κατηγορίας που έχουν υποχρέωση να κα¬ 
ταβάλουν στο ΕΤΕΕΦΟ την επιβάρυνση των δραχμών 8,00 για κάθε 
χιλιόγραμμο καθαρού οινοπνεύματος 95 ° ή χιλιόγραμμο απόλυτης αλ¬ 
κοόλης, μπορούν, σύμφωνα με τις διατάξεις του Ν.Δ. 433/1974, να 
συμψηφίζουν την επιβάρυνση αυτή με τη διαφορά των δρχ. 15,00 για 
κάθε χιλιόγραμμο φωτιστικού οινοπνεύματος 93 0 (παρ. 4) που έχουν 
δικαίωμα να εισπράξουν από το ΕΤΕΕΦΟ. 

β. Ο συμψηφισμός ενεργείται με τη σύνταξη καταστάσεως σε πέντε 

(5) αντίτυπα που ο τύπος και τα στοιχεία που θα περιέχει καθορίζονται 
από το Γενικό Χημείο του Κράτους. 

Την κατάσταση αυτή οι οινοπνευματοποιοί Β' κατηγορίας έχουν την 


υποχρέωση να καταθέτουν στην Υπηρεσία του Γενικού Χημείου του 
Κράτους, που τους εποπτεύει σε μία προθεσμία δέκα (10) ημερών από 
τη λήξη του μήνα. 

Η κατάσταση αυτή θα περιέχει εκτός των άλλων, οπωσδήποτε τα 
εξής στοιχεία: 

(1) Το ποσό σε χιλιόγραμμα του καθαρού οινοπνεύματος 95° ή της 
απόλυτης αλκοόλης που έχει διατεθεί από τους οινοπνευματοποιούς 
στον προηγούμενο μήνα. 

(2) Την επιβάρυνση των δραχμών 8,00 για κάθε χιλιόγραμμο καθα¬ 
ρού οινοπνεύματος 95° ή απόλυτης αλκοόλης. 

(3) Το σύνολο σε δραχμές της επιβαρύνσεως που έχει εισπραχθεί από 
τους οινοπνευματοποιούς, για την ποσότητα του καθαρού οινοπνεύμα¬ 
τος και της απόλυτης αλκοόλης, στον προηγούμενο μήνα. 

(4) Το ποσό σε χιλιόγραμμα του φωτιστικού οινοπνεύματος 93 0 που 
έχει διατεθεί από αυτές στον προηγούμενο μήνα. 

(5) Τη διαφορά των δραχμών 15,00 για κάθε χιλιόγραμμο φωτιστι¬ 
κού οινοπνεύματος 93°. 

(6) Το σύνολο σε δραχμές της διαφοράς που έχουν δικαίωμα να ει- 
σπράξουν από το ΕΤΕΕΦΟ οι οινοπνευματοποιοί για την ποσότητα φω¬ 
τιστικού οινοπνεύματος 93 0 που έχει διατεθεί από αυτούς τον προηγού¬ 
μενο μήνα. 

(7) Τη διαφορά που προκύπτει για καταβολή ή είσπραξη από το 
ΕΤΕΕΦΟ. 

γ. Οι Υπηρεσίες του Γ.Χ.Κ. που ελέγχουν τα οινοπνευματοποιία Β' 
κατηγορίας, μετά την υποβολή σ’ αυτές των ανωτέρω καταστάσεων 
συμψηφισμού, ενεργούν τον έλεγχό τους και ειδικότερα στα στοιχεία που 
περιέχουν με βάση τα ανάλογα δικαιολογητικά (άδειες εξαγωγής και 
μεταφοράς, τιμολόγια κ.λπ.). 

δ. Εφόσον από το συμψηφισμό προκύπτει διαφορά για καταβολή στο 
ΕΤΕΕΦΟ, καλούν τον ενδιαφερόμενο και τον εφοδιάζουν με ειδικό ση¬ 
μείωμα για την καταβολή στο Δημόσιο Ταμείο ή την Τράπεζα της Ελ¬ 
λάδος για λογαριασμό του Ταμείου αυτού, σε προθεσμία δέκα (10) ημε¬ 
ρών, μετά το τέλος του ελέγχου των καταστάσεων του ανωτέρου εδα¬ 
φίου γ και ο οποίος έλεγχος πρέπει να ενεργείται το αργότερο μέσα σε 
προθεσμία δέκα (10) ημερών από την κατάθεση των καταστάσεων αυ¬ 
τών από τον ενδιαφερόμενο. 

Σε περίπτωση καταβολής στην Τράπεζα της Ελλάδος, το σημείωμα 
θα διαμορφώνει τη -διαφορά κατά τρόπο τέτοιο που θα καλύπτει και το 
χαρτόσημο που θα καταβάλουν σύμφωνα με τις διατάξεις της παραγρά¬ 
φου 3δ της αποφάσεώς μας αυτής. 

ε. Μετά την προσκόμιση από τον ενδιαφερόμενο, της αποδείξέως κα¬ 
ταβολής της διαφοράς, στην περίπτωση που θα υπάρξει η υποχρέωση 
καταβολής της διαφοράς, στο ΕΤΕΕΦΟ, αμέσως μετά τον έλεγχο των 
καταστάσεων (γ) η αρμόδια υπηρεσία Γ.Χ.Κ. θα στέλνει στη Δ/νση Πα¬ 
ραγωγής και Διακίνησης Οινοπνεύματος του Γ.Χ.Κ., τέσσερα (4) αντί¬ 
τυπα των καταστάσεων για την περαιτέρω ενέργεια και εποπτεία στην 
καταβολή. 

6. Για την εφαρμογή των διατάξεων των παραγράφων 3, 4 και 5 της 
παρούσας απόφασης, οι αποθήκες αποταμιεύσεως των οινοπνευματο¬ 
ποιιών Β' κατηγορίας, θεωρούνται αναπόσπαστα τμήματά τους και 
κατά συνέπεια θα συμπεριλαμβάνονται στις καταστάσεις σε ιδιαίτερες 
χωριστές στήλες. 

Σε περίπτωση που οι οινοπνευματοποιοί Β' κατηγορίας έχουν σε λει¬ 
τουργία αποθήκες αποταμιεύσεως οινοπνεύματος, πρέπει μαζί με τις 
καταστάσεις συμψηφισμού (παρ. 5) να υποβάλλουν και υπεύθυνη δή¬ 
λωση του Ν.Δ. 105/1969, για τις ποσότητες σε χιλιόγραμμα καθαρού 
οινοπνεύματος 93 ° που έχουν διατεθεί από την κάθε μια από αυτές τον 
προηγούμενο μήνα. 

7. Προμήθεια οινοπνεύματος από τις Δημόσιες Αρχές ή τα Ν.Π.Δ.Δ. 

Σε περίπτωση προμήθειας οινοπνεύματος από τις Δημόσιες Αρχές ή 

τα Νομικά Πρόσωπα Δημοσίου Δικαίου, οι τιμές του οινοπνεύματος της 
αποφάσεώς μας αυτής, αυξάνονται με τις νόμιμες κρατήσεις υπέρ των 
διάφορων ταμείων, καθώς και Φ.Π.Α. που εισπράτουν και αποδίδουν 
αρμόδια ύστερα, οι Οινοπνευματοποί Β' κατηγορίας. 

Η απόφαση αυτή, που θα ισχάσει από 1.4.1988 να δημοσιευθεί στην 
Εφημερίδα της Κυβερνήσεως. 

Αθήνα, 30 Μαρτίου 1988 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 

Αριθ. Α4β/281 (2) 

Ταχύρρυθμη εκπαίδευση των Πρακτικών Νοσοκόμων. 

ΟΙ ΥΠΟΥΡΓΟΙ ΥΓΕΙΑΣ, ΠΡΟΝΟΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις του άρθρου 6 παρ' 6 του Ν. 1579/85 (ρυθμίσεις για 
την εφαρμογή και ανάπτυξη του Εθνικού Συστήματος Τγείας και άλλες 
διατάξεις) ΦΕΚ 217/τ.Β/23.12.85. 

β. Την απόφαση 6 της 51ης Ολομέλειας 17.12.87 του ΚΕ.Σ.Υ. 

γ. Τις ανάγκες της Υπηρεσίας, αποφασίζουμε: 

Άρθρο 1. 

Όλοι οι πρακτικοί νοσοκόμοι, που υπηρετούν σε νοσοκομεία και Ιδρύ¬ 
ματα Κοινωνικής Πρόνοιας Ν.Π.Δ.Δ. ή Ν.Π.Ι.Δ. και υπηρεσίες 
Ν.Π.Δ.Δ. ή Ν.Π.Ι.Δ. αρμοδιότητας του Υπουργείου Υγείας, Πρόνοιας 
και Κοινωνικών Ασφαλίσεων, υποχρεούνται σε ταχύρρυθμη εκπαίδευση 
κατά τα ειδικότερα αναφερόμενα στην απόφαση αυτή. 

Άρθρο 2. 

Το πρόγραμμα εκπαίδευσης είναι το ακόλουθο: 

ΠΡΟΓΡΑΜΜΑ 

ΤΑΧΥΡΡΥΘΜΗΣ ΕΚΠΑΙΔΕΥΣΗΣ ΠΡΑΚΤΙΚΩΝ ΝΟΣΟΚΟΜΩΝ 

ΓΕΝΙΚΟΙ ΣΚΟΠΟΙ 

1. ΑΠΟΚΤΗΣΗ ΓΝΩΣΕΩΝ 

2. ΜΑΘΗΣΗ ΔΕΞΙΟΤΗΤΩΝ 

3. ΑΝΑΠΤΥΞΗ ΣΩΣΤΩΝ ΔΙΑΠΡΟΣΩΠΙΚΩΝ ΣΧΕΣΕΩΝ 

ΑΝΤΙΚΕΙΜΕΝΙΚΟΙ ΣΚΟΠΟΙ 

1. Ανάπτυξη σωστών διαπροσωπικών σχέσεων με αρρώστους. Αδελ¬ 
φές, Γιατρούς και συνοδούς. 

2. Απόκτηση στοιχειωδών γνώσεων ασηψίας και αντισηψίας. 

3. Απόκτηση γνώσεων ατομικής Υγιεινής και γνώσεων άμεσου ερ¬ 
γασιακού περιβάλλοντος. 

4. Διακίνηση και φροντίδα χρησιμοποιούμενου υλικού. 

5. Απόκτηση γνώσεων και δεξιοτήτων σχετικών με την α) Ανατομία, 
β) Φυσιολογία, γ) Φαρμακολογία, δ) Παθολογία, ε) Χειρουργική και 
στ) Νοσηλευτική όλων των συστημάτων, 

ΠΡΟΓΡΑΜΜΑ (ΕΝΟΤΗΤΕΣ) 

1. ΑΝΑΠΤΥΞΗ ΣΩΣΤΩΝ ΔΙΑΠΡΟΣΩΠΙΚΩΝ ΣΧΕΣΕΩΝ ΜΕ 
ΑΡΡΩΣΤΟΥΣ, ΑΔΕΛΦΕΣ, ΓΙΑΤΡΟΥΣ ΚΑΙ ΣΥΓΓΕΝΕΙΣ. 

1.1. Δεοντολογία της/του Νοσοκόμου. 

1.2. Ανάπτυξη Διαπροσωπικών σχέσεων. 

2. ΑΠΟΚΤΗΣΗ ΣΤΟΙΧΕΙΩΔΩΝ ΓΝΩΣΕΩΝ ΑΣΗΨΙΑΣ, ΑΠΟ¬ 
ΛΥΜΑΝΣΗΣ ΚΑΙ ΑΠΟΣΤΕΙΡΩΣΗΣ. 

2.1. Αρχές ασηψίας, αντισηψίας, απολύμανσης, αποστείρωσης, με¬ 
τάδοσης μικροβίων. 

2.2. Χρησιμοποιούμενα μέσας (είδη, αναλογία). 

2.3. Αρχές που πρέπει να τηρούνται όταν χρησιμοποιείται αποστει¬ 
ρωμένο υλικό (γάντια, μπλούζα, εργαλεία, μάσκα, επιδεσμικό υλικό). 

3. ΑΠΟΚΤΗΣΗ ΓΝΩΣΕΩΝ ΥΓΙΕΙΝΗΣ ΚΑΙ ΑΜΕΣΟΥ ΕΡΓΑ¬ 
ΣΙΑΚΟΥ ΠΕΡΙΒΑΛΛΟΝΤΟΣ 

4. ΔΙΑΚΙΝΗΣΗ ΚΑΙ ΦΡΟΝΤΙΔΑ ΧΡΗΣΙΜΟΠΟΙΟΥΜΕΝΟΥ 
ΥΛΙΚΟΥ ΝΟΣΗΛΕΥΤΙΚΩΝ ΜΟΝΑΔΩΝ (Ιματισμός, Ελαστικά, Ερ¬ 
γαλεία, Μεταλλικά αντικείμενα). 

5. ΑΠΟΚΤΗΣΗ ΓΝΩΣΕΩΝ ΚΑΙ ΔΕΞΙΟΤΗΤΩΝ ΣΧΕΤΙΚΩΝ ΜΕ 
ΤΗΝ α) Ανατομία, β) Φυσιολογία, γ) Φαρμακολογία, δ) Παθολογία, ε) 
Χειρουργική και στ) Νοσηλευτική όλων των συστημάτων και ΕΙΔΙΚΩΝ 
ΝΟΣΗΛΕΙΩΝ. 

5.1. ΣΚΕΛΕΤΙΚΟ ΣΥΣΤΗΜΑ 

Ανατομία - Φυσιολογία - Χειρουργική (Ορθοπεδική) - Νοσηλευτική 
(φροντίδα αρρώστου με γύψο, έλξεις). 

5.2. ΑΝΑΠΝΕΥΣΤΙΚΟ ΣΥΣΤΗΜΑ 

Ανατομία, Φυσιολογία, Παθολογία - Φαρμακολογία, Χειρουργική, 
Νοσηλευτική: Οξυγονοθεραπεία, φροντίδα Τραχειοστομία Εισπνοές - 
αναπνευστικές ασκήσεις. 

5.3. ΚΥΚΛΟΦΟΡΙΑΚΟ ΣΥΣΤΗΜΑ 

Ανατομία, Φυσιολογία, Παθολογία - Φαρμακολογία, Χειρουργική, 
Νοσηλευτική. 


5.4. ΠΕΠΤΙΚΟ ΣΥΣΤΗΜΑ 

Ανατομία, Φυσιολογία, Παθολογία - Φαρμακολογία, Χειρουργική, 
Νοσηλευτική: α. περιποίηση στόματος, β. γαστροστομία, γ. κολοστο- 
μία, δ. υποκλισμός. 

Τοποθέτηση υπόθετου, σκωραμίδας, σωλήνα αερίων. 

5.5. ΟΥΡΟΠΟΙΗΤΙΚΟ ΣΥΣΤΗΜΑ 

Ανατομία, Φυσιολογία, Παθολογία - Φαρμακολογία, Χειρουργική, 
Νοσηλευτική: α) Καθετηριασμός ουροδόχου κύστης, β) Πλύση κύστης. 

5.6. ΝΕΥΡΙΚΟ ΣΥΣΤΗΜΑ 

Ανατομία, Φυσιολογία, Παθολογία - Φαρμακολογία, Χειρουργική, 
Νοσηλευτική: α) φροντίδα ημιπληγικού, παραπληγικού, τετραπληγι- 
κού, β) Ο.Ν. παρακέντηση, γ) Φροντίδα Νευροχειρουργικού αρρώστου. 

5.7. ΑΙΣΘΗΤΗΡΙΑ ΟΡΓΑΝΑ 

Ανατομία, Φυσιολογία, Παθολογία - Χειρουργική, Νοσηλευτική: 
α) Ενσταλλάξεις - πλύση προεγχειριτική, φροντίδα οφθαλμού 
β) Ενσταλλάξεις, πλύσις ωτός, 
γ) Πωματισμός. 

5.8. ΓΕΝΝΗΤΙΚΟ ΣΥΣΤΗΜΑ 

' Ανατομία - Φυσιολογία, Παθολογία, Χειρουργική, Νοσηλευτική, 
κολπική πλύση. 

5.9. ΕΙΔΙΚΕΣ ΝΟΣΗΛΕΙΕΣ 

5.9.1. Σειρά εργασίας 24ώρου 

5.9.2. Στρώσιμο κρεββατιού και αλλαγή λευχειμάτων 

- απλού κρεββατιού 

- Με άρρωστο σε πλάγια θέση 

- Με άρρωστο σε ύπτια θέση 

5.9.3. Απολύμανση κρεββατιού και άμεσου περιβάλλοντος αρρώ¬ 
στου. 

5.9.4. Ολοκληρωμένη φροντίδα αρρώστου - 

- πρωινή περιποίησις 

- Λούσιμο κεφαλής 

- Λουτρό στο κρεββάτι - Τοπική καθαριότητα και ποδόλουτρο. 

5.9.5. Τοπική προεγχειριτική φροντίδα 

5.9.6. Πρόληψη και φροντίδα κατακλίσεων 

5.9.7. Ενέσεις (φάρμακα - ορροί) 

5.9.8. Ζωτικά σημεία 

5.9.9. Παροχετεύσεις 

5.9.10. Σίτιση αρρώστου (φυσική - Τεχνιτή) 

5.9.11. Συλλογή Εκκριμάτων (πτύελα, ούρα, υγρά παροχετεύ¬ 
σεων) 

5.9.12. Φροντίδα νεκρού 

5.9.13. Επιδεσμολογία 

ΑΝΑΛΥΤΙΚΟ ΠΡΟΓΡΑΜΜΑ 
ΤΑΧΥΡΡΥΘΜΗΣ ΕΚΠΑΙΔΕΥΣΗΣ ΝΟΣΟΚΟΜΩΝ 


ΘΕΜΑ ’ ΩΡΕΣ 

1. Δεοντολογία της/του Νοσοκόμου 4 

2. Ανάπτυξη διαπροσωπικών σχέσεων 2 

3. Ασηψία - Αντισηψία - Απολύμανση, Αποστείρωση 4 

4. Χρησιμοποιούμενα μέσα 2 

5. Αρχές που πρέπει να τηρούνται όταν χρησιμοποιεί¬ 
ται αποστειρωμένο υλικό 2+4=6 

6. Ατομική υγιεινή + Υγιεινή περιβάλλοντος 6 

7. Χρησιμοποιούμενο υλικό νοσηλευτικών μονάδων 3 

8. Σκελετικό σύστημα: Ανατομία - Φυσιολογία 4 

Χειρουργική - Ορθοπεδική 2 

Νοσηλευτική 4 

9. Αναπνευστικό σύστημα: Ανατομία 2 

Φυσιολογία 2 

Παθολογία - Φαρμακολογία 4 

Χειρουργική 4 

Νοσηλευτική 4+3=7 

10. Κυκλοφοριακό σύστημα: Ανατομία 2 

Φυσιολογία 2 

Παθολογία - Φαρμακολογία 4 

Χειρουργική 2 

Νοσηλευτική 6 

11. Πεπτικό σύστημα: Ανατομία 2 

Φυσιολογία 2 

Παθολογία - Φαρμακολογία 6 

Χειρουργική 3 

Νοσηλευτική 12+2=14 

12. Ουροποιητικό σύστημα: Ανατομία - Φυσιολογία 3 

Παθολογία - Φαρμακολογία 2 

Χειρουργική 2 

Νοσηλευτική 3 + 1=4 

13. Νευρικό σύστημα: Ανατομία - Φυσιολογία 2 

Παθολογία - Φαρμακολογία 3 

Χειρουργική 2 

Νοσηλευτική 6 

14. Αισθητήρια όργανα: Ανατομία 3 

Φυσιολογία 3 

Παθολογία - Χειρουργική 3 

Νοσηλευτική 3 

15. Γεννητικό σύστημα: Ανατομία - Φυσιολογία 3 

Παθολογία - Χειρουργική 3 

Νοσηλευτική 2+1=3 

15α. Πρώτες βοήθειες 12 

16. Σειρά εργασίας 24ωρου 1 

17. Στρώσιμο απλού κρεββατιού 2 

18. Στρώσιμο κρεββατιού με άρρωστο σε πλάγια θέση 2 

19. Στρώσιμο κρεββατιού με άρρωστο σε ύπτια θέση 2 

19α. Έγερση αρρώστου 2 

20. Απολύμανση κρεββατιού και άμεσου περιβάλλοντος 2 

21. Πρωινή περιποίηση 2 

22. Λούσιμο κεφαλής 4 

23. Λουτρό στο κρεββάτι + τοπική καθαριότητα + 

ποδόλουτρο 6 

24. Τοπική προεγχειριτική φροντίδα 2 

25. Πρόληψη και φροντίδα κατακλίσεων + θέσεις 6 

26. Ενέσεις (φάρμακα - ορροί) 6 

27. Ζωτικά σημεία 3 

28. Παροχετεύσεις 2 

29. Σίτιση αρρώστου 2 

30. Συλλογή εκκριμάτων 2 

31. Φροντίδα νεκρού 2 

32. Επιδεσμολογία 3 

Αξιολόγηση προγράμματος 3 

ΓΕΝΙΚΟ ΣΥΝΟΛΟ ΩΡΩΝ 180 


30 

ΖΤϋ 

Άρθρο 3 

Το ταχύρρυθμο εκπαιδευτικό πρόγραμμα όπως αναφέρεται στο άρ¬ 
θρο 2 της παρούσας απόφασης υλοποιείται με ευθύνη της διοίκησης του 
νοσοκομείου ή του Ιδρύματος ή της υπηρεσίας που υπηρετούν οι πρακτι¬ 
κοί νοσοκόμοι καθ’ ομάδες που θα ορίζονται με απόφαση της πιο πάνω 
διοίκησης και στα πλαίσια της υπηρεσίας που θα υπηρετούν. 

Άρθρο 4 

Την επίβλεψη και το συντονισμό για την εφαρμογή του προγράμμα¬ 
τος θα έχει η Νοσηλευτική Επιτροπή, όπου υπάρχει, ή ο Συντονιστής - 
στρια Εκπαίδευσης όπου υπάρχει, ή η Διευθύνουσα του Νοσοκομείου σε 
συνεργασία με την Επιστημονική Επιτροπή ή ο υπεύθυνος νοσηλευτής 
του Ιδρύματος ή της υπηρεσίας που υπηρετεί ο πρακτικός νοσοκόμος. 

Άρθρο 5 

Μετά το τέλος του ταχύρρυθμου προγράμματος εκπαίδευσης θα γίνε¬ 
ται αξιολόγηση των νοσοκόμων που το παρακολούθησαν, με ερωτήσεις 
πολλαπλής επιλογής. Εφόσον το 75% των ερωτήσεων απαντηθούν η 
δοκιμασία θα θεωρηθεί πετυχημένη. 

Όσοι αποτύχουν παρακολουθούν για μια ακόμα φορά το πρό- 
γραμμα. 

Οι αναιτιολόγητα διακόπτοντες το πρόγραμμα θεωρούνται ότι αρ- 
νούνται την εκπαίδευση εφαρμοζομένης της συναφούς διατάξεως του 
άρθρου 6 του Ν. 1579/85. 

Άρθρο 6 

Νοσοκόμοι που ολοκληρώνουν το πρόγραμμα ταχύρρυθμης εκπαί¬ 
δευσης, μετά την επιτυχή διαδικασία αξιολόγησης παίρνουν σχετική βε¬ 
βαίωση από τα νοσοκομεία ή την υπηρεσία που εκπαιδεύτηκαν. 


Άρθρο 7 

■Στις διατάξεις της παρούσας υπάγονται υποχρωτικά όλοι ανεξαρτή¬ 
τως οι πρακτικοί νοσοκόμοι που υπηρετούν στα Ιδρύματα και υπηρεσίες 
του άρθρου 1 της παρούσας, πλην όσων έχουν περατώσει την εκπαί¬ 
δευση σε Μέση Τεχνική Επαγγελματική Νοσηλευτική Σχολή, αρμοδιό¬ 
τητας του Υπουργείου Υγείας, Πρόνοιας και Κοινωνικών Ασφαλίσεων ή 
φοιτούν σε Μ.Τ.Ε.Ν. Σχολή αρμοδιότητας του Υπουργείου Υγείας, 
Πρόνοιας και Κοινωνικών Ασφαλίσεων σύμφωνα με τις διατάξεις του 
άρθρου 6 παρ. 5 του Ν 1579/85 και της κατ’ εκτέλεση αυτών εκδοθεί- 
σας με αριθ. Α4β/οικ. 903/86 (ΦΕΚ 238/ΤΒ/23.4.86) Κοινής 
Υπουργικής Απόφασης (μονοετές ή διετές πρόγραμμα). 

Οι κατά τις διατάξεις της παρούσας εκπαιδευόμενοι θεωρούνται ότι 
τελούν σε διατεταγμένη υπηρεσία, μη δικαιούμενοι όμως καμιάς μορ¬ 
φής εξόδων μετακινήσεως ή άλλης αποζημιώσεως για τη φοίτηση και 
κατά το διάστημα αυτής. 

Ο Υπουργός Υγείας, Πρόνοιας και Κοινωνικών Ασφαλίσεων παρα¬ 
κρατεί το δικαίωμα της διακοπής της πιο πάνω εκπαίδευσης, εάν σοβα¬ 
ροί υπηρεσιακοί λόγοι επιβάλλουν τούτο εκδιδομένης ειδικά αιτιολογη¬ 
μένης υπουργικής απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Μαρτίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ ΕΘΝ. ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΓΙΑΝΝΗΣ ΦΛΩΡΟΣ ΑΝΤΩΝΗΣ ΤΡΙΤΣΗΣ 

-♦- 

Αριθ, Α4/340 (3) 

Τροποποίηση αποφάσεων αναγνώρισης Νοσοκομειακών μονάδων ως 
κατάλληλων για άσκηση των γιατρών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την 20 απόφαση της 53ης Ολομ./15.2.88 του ΚΕΣΥ. 

3. Τη 1554/7.12.87 απόφαση, των Πρωθυπουργού και Υπουργού 
Υγείας, Πρόνοιας και Κοινωνικών Ασφαλίσεων (τεύχος Β’ 705/ 
8.12.87), αποφασίζουμε: 

Τροποποιούμε προγενέστερες αποφάσεις μας και ορίζουμε όπως εφε¬ 
ξής, σε όλες τις πνευμολογικές - φυματιολογικές Κλινικές ή Ογκολο- 
γικά Τμήματα Νοσοκομείων, που έχουν αναγνωριστεί ως κατάλληλα 
για άσκηση των γιατρών στην Παθολογία, η αναγνώριση αυτή ισχύει 
μόνο για γιατρούς που πρόκειται να πάρουν τελικά την ειδικότητα της 
Παθολογίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 

Ο ΥΦΥΠΟΥΡΓΟΣ 

ΓΡΗΓ. ΣΟΛΩΜΟΣ 
- φ - 

Αριθ. Α3β/οικ. 4423 (4) 

Μετατροπή θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντοίς υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την κατά τις διατάξεις του άρθρου 46 του Ν. 1397/83 σύμφωνη 
γνώμη του Κεντρικού Συμβουλίου Υγείας (ΚΕΣΥ), όπως διατυπώνεται 
στην αρ. 6/34ης ολομ./86 απόφασή του. 

3. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών». 

4. Τη γνώμη του Διοικητικού Συμβουλίου του Περιφερειακού Γενι¬ 
κού Νοσοκομείου Νίκαιας στην αρ. 45/16.12.87 απόφασή του, απο¬ 
φασίζουμε: '' 

1. Οι δύο (2) θέσεις με βαθμό Επιμελητή Α’ και οι τέσσερις (4) θέσεις 

( 5 ) 


με βαθμό Επιμελητή Β' κλάδου γιατρών Ειδικότητας Αιματολογίας ή 
Μικροβιολογίας για τη Μονάδα Αιμοδοσίας, που έχουν συσταθεί για το 
Πέριφερειακό Γενικό Νοσοκομείο Νίκαιας με την Α3β/7070/4.6.84 
(ΦΕΚ 382/Β/84) κοινή απόφαση, μετατρέπονται σε ομοιόβαθμες θέ¬ 
σεις για την ίδια μονάδα, ειδικότητας αιματολογίας ή μικροβιολογίας ή 
παθολογίας με εμπειρία σε Μονάδα Αιμοδοσίας. 

2. Με την απόφαση προκήρυξης μπορεί κάθε φορά να καθορίζεται 
σειρά προτεραιότητας της ειδικότητας για τη συμπλήρωση των παρα¬ 
πάνω θέσεων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 


ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


Ίδρυση Αστυνομικού Φυλακίου Λεπτοκαρυάς Πιερίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 2, 5 και 6 του Ν. 1481/1984 
(Α-152) κΟργανισμός Υπουργείου Δημόσιας Τάξης», όπως αντικατα- 
στάθηκε με το άρθρο 1 του Ν. 1590/1986 (Α-49). 

2. Τις διατάξεις του Π. Δ. 137/1986 (Α-51) «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας Τάξης», 
αποφασίζουμε: 

1. Ιδρύουμε Αστυνομικό Φυλάκιο Λεπτοκαρυάς Πιερίας, υπαγόμενο 
στο Αστυνομικό Τμήμα Λιτόχωρου της Αστυνομικής Διεύθυνσης Πιε¬ 
ρίας, με έδρα και περιφέρεια εκείνη της ομώνυμης Κοινότητας και απο¬ 
στολής την αντιμετώπιση προσωρινών αναγκών τάξης και ασφάλειας. 

2. Καθορίζουμε: 

α. Τη δύναμη αυτού σε ένα Ανθυπαστυνόμο ή Αρχιφύλακα και πέντε 
Αστυφύλακες, που θα ληφθεί με απόσπαση από τις Υπηρεσίες της Αστυ¬ 
νομικής Διεύθυνσης Πιερίας. 

β. Τη χρονική διάρκεια λειτουργίας του από 1.6.1988 μέχρι 
31.8.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1988 

Ο ΥΠΟΥΡΓΟΣ 

ΑΝΤΩΝΗΣ ΔΡΟΣΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




